La ciència revela per què els adolescents deixen d’escoltar les seves mares\nQue els adolescents deixin d'escoltar tant les seves mares és un fet normal amb una explicació biològica | Pixabay\nUn estudi explica com els canvis al cervell durant el creixement desvien l'interès cap a les veus d'altres persones\nQue els adolescents deixen d’escoltar les seves mares i comencen a fer molt més de cas a altres persones no és cap secret. El que sí que ho és, però, es que té una explicació científica que acaba de ser descoberta. En un article publicat a la revista ‘Journal of Neuroscience’, un equip de neurocientífics de la Universitat de Stanford, als Estats Units, explica els canvis que es produeixen al cervell i que tenen un efecte que acostuma a desesperar la majoria de pares.\nUna conseqüència del creixement\nQuan els infants creixen i les seves relacions socials creixen més enllà del seu cercle familiar immediat, els seus cervells s’adapten a la nova situació. Així, si el cap dels infants està “sintonitzat” amb les veus de les seves mares, els adolescents tenen moltes més fonts de sons i informació a què han de poder parar atenció, dividint-la i, efectivament, allunyant-la de la que havia estat la veu principal durant els primers anys de les seves vides.\nEl creixement del cercle social dels infants provoca canvis al seu cervell a mesura que es fan grans\nAquest descobriment ha estat fet gràcies a un estudi que ha consistit a escanejar els cervells de persones d’entre 7 i 16 anys mentre sentien la veu de la seva mare i la de dones desconegudes. Per eliminar l’efecte del missatge que transmetien les veus, es van fer servir paraules inventades, sense cap mena de sentit.\nEls estudis anteriors que havia fet aquest mateix equip ja havien demostrat que, en els cervells dels infants d’entre 7 i 12 anys, hi ha algunes parts del cervell, les que es relacionen amb la detecció de recompenses i amb un augment de l’atenció, que responen de manera més intensa davant la veu de la mare que la d’altres persones.\nEn els adolescents, en canvi, l’experiment ha revelat que passa justament el contrari: els seus cervells tenen una resposta molt més forta davant les veus que no els són familiars que no pas quan se’ls exposa a les veus de les seves mares, i els resultats de l’assaigs també indiquen que el canvi es produeix entre els 13 i els 14 anys d’edat.\nL’augment de l’atenció a altres persones pot ser molt frustrant pels pares dels adolescents | Pxhere\nEl fet, però, no és pas que els cervells adolescents deixin de respondre davant de les mares, sinó que les veus que no els són conegudes esdevenen més satisfactòries i mereixedores d’atenció que la que han sentit tota la vida. Això, és clar, no és pas negatiu, perquè l’exploració de noves persones i noves situacions és un dels elements centrals de l’adolescència. L’estudi, però, reflecteix aquest fet i li dóna una explicació biològica.\nEl comportament del cervell davant de les veus és un camp que ha estat força estudiat durant els darrers anys. Així, per exemple, un experiment semblant dut a terme el 2011 va demostrar que, en sentir la veu de les seves mares, els nivells d’hormones de l’estrès en les nenes disminueix, cosa que no passa en cas que la mare, en comptes de trucar-les per telèfon, els enviï un missatge al mòbil.\nLa ciència i el desenvolupament\nEn qualsevol cas, aquests resultats reforcen la idea que el cervell canvia davant de les necessitats que apareixen amb el pas del temps i l’adquisició de noves experiències. Des del punt de vista de la supervivència, les nostres probabilitats de continuar vius deixen de dependre tant del suport de la mare i les relacions amb la resta de persones comencen a ser cada vegada més importants.\nHi pot haver, és clar, excepcions, i no se sap del cert com d’universal és aquest canvi neurològic. Segons la relació amb les mares, el tipus d’educació que hi hagi hagut a casa, etc, això pot canviar. El que sembla cert, però, és que la frustració dels pares perquè els seus fills no els fan cas a partir de certa edat és un fet biològic molt comú i que té una explicació, i unes raons, totalment normals i fins i tot positives.


El pati que volem – Premis aFFaC\nEl pati de l’Institut Escola Mossèn Cinto de Folgueroles requeria d’una reflexió sobre els espais de joc, de trobada i d’aprenentatge que hi poden haver en l’espai exterior escolar. Amb la incorporació de la última junta de l’AFA es va valorar molt positivament la creació d’una comissió de patis encarregada d’impulsar la renovació dels espais exteriors de l’escola.\nJuntament amb la col·laboració de les entitats municipals, el claustre de l’escola i les famílies, s’han pogut portar a terme les diferents accions incloses en aquest projecte.\nEntre els cursos 2019, 2020 i 2021 hem aconseguit 7.700 aprox per gastar amb el projecte El pati que volem. Ha sigut possibles gràcies a la recerca de subvencions municipals, a les quotes d’AFA que es cobren anualment a les famílies i alguna aportació econòmica per part de l’IE.\nL’obtenció de recursos econòmics i/o conseqüentment l’obtenció de recursos materials han estat una constant, i això ha fet que no poguéssim aconseguir tot allò que ens proposàvem.\nLa normativa present en cada moment sobre la Covid19 també ha estat un obstacle, ja que no hem pogut fer grans jornades de treball amb les famílies, aconseguint així la seva participació i fent el projecte més gran entre totes les famílies.\nEl treball en equip entre AFA, entitats, escola, famílies i voluntaris. A més a més, l’escolta activa de les necessitats de l’alumnat.\nTot tipus de material reciclat (bobines, palets, llistons, troncs d’arbres…), material de nova construcció (fusta, pals, ferreteria, pintura… ); i material natural i viu (vímet), material lúdic (pales, galledes…).\nCobreix la necessitat de millora i reflexió dels espais de joc exteriors de l’IE Mossèn Cinto.\nBrigada municipal, equip directiu, membres de l’AFA, famílies, alumnes i Ajuntament.\nDonar una reflexió a l’espai exterior de l’IE Mossèn Cinto i millorar les possibilitats de joc que hi tenen cabuda. Aconseguint així un espai per a tothom on es fomenti el joc, les relacions, les emocions, etc.\n-Data inici període d’execució: 13/09/2019\n-Data final període d’execució: 01/12/2021\nA tot l’alumnat de l’IE Mossèn Cinto, als joves dels municipis del voltant, i als usuaris de casals d’estiu, casals de Nadal…


L’alcaldessa de Godella, Eva Sanchis, i la regidora d’Agricultura i Horta de l’Ajuntament de València, Consol Castillo, van rebre ahir a l’antic escorxador de Godella a una delegació de representants de l’àmbit agrari de diferents països europeus que visitaven València per conèixer experiències transformadores en els àmbits de l'organització, producció, comercialització, i regulació agràries i alimentàries.\nEn l’escorxador tingué lloc una trobada entre la delegació europea i el col·lectiu SPG-Ecollaures per tal de conèixer l'important treball de coordinació desenvolupat en els últims anys per aquest grup.\nDesprés d'aquesta jornada, han pogut conèixer el procés de creació de la nova normativa desenvolupada entre el sector productiu i les Conselleries de Sanitat i Agricultura que regula la venda de proximitat de productes primaris i agroalimentaris enfocada al suport a la producció local i el desenvolupament rural. També visitaran el Mercat ECO d'Alzira, com a experiència de venda directa. A més, rebran a una representació de la Plataforma per la Sobirania Alimentària del País Valencià per a conèixer el seu treball d'estructuració en els últims 8 anys, visitaran la històrica ‘Tira de comptar’ de Mercavalència, la Comunitat de pescadors del Palmar i el menjador escolar del col·legi públic municipal de Benimaclet gestionat per CUINATUR i que CERAI recolza amb activitats de formació i sensibilització.\nAquestes activitats desenvolupades a la província València, que tenen lloc entre el 26 de febrer i el 2 de març, s’emmarquen dins del “Bringing Organisations and Network Development on Higher Levels in the Farming Sector in Europe” (BOND en les seues sigles en anglès), un projecte que va arrancar el passat 7 de novembre amb una reunió a Brussel·les del consorci d'organitzacions i institucions que lideren aquesta iniciativa.\nDiferents organitzacions lligades a la Via Campesina Europea (de Portugal, Gran Bretanya, Hongria, Romania, el Sindicat Labrego Galego i COAGCV), tres universitats de gran prestigi (Coventry, Wageningen i Córdoba), cooperatives de referència mundial (Noruega, Holanda, França i Itàlia), juntament amb el Ministeri d'Agricultura Moldavo i l'Organització de Nacions Unides per a l'Agricultura i l'Alimentació (FAO), participen en un consorci multiactor en el desenvolupament del projecte.\nBOND reconeix el paper fonamental que juguen els agricultors i les agricultores en el desenvolupament mediambiental i econòmic sostenible del sector agrícola a Europa, així com la importància de la seua organització. A més, contribueix a desencadenar, enfortir i organitzar, el gran potencial d'acció col·lectiva i creació de xarxes, grups i entitats d'agricultors i administradors de terres, centrant-se en països amb nivells d'organització més baixos, amb vista a crear coordinacions fortes, dinàmiques i eficaces que tinguen veu i lloc en el disseny de polítiques.\nMés específicament, en aquest primer pas del projecte, es visitaran sis contextos europeus on s'han identificat casos exitosos (Gal·les, Itàlia, França, Noruega, Holanda i València). Després dels viatges, es realitzarà una trobada multitudinària a Córdoba per a posar en comú els aprenentatges generats i començar un treball de disseminació de bones pràctiques amb tallers i taules de negociació en diferents països. El llegat de BOND serà un menú a la carta de processos pràctics, fàcils d'usar, amb mètodes i eines per a orientar usuaris i usuàries finals quan decidisquen comprometre's i beneficiar-se de les sinergies de treballar amb altres.


Mobilitat Internacional Institut de l'Ebre\nEl programa Erasmus+ ofereix a l’alumnat, al professorat, oportunitats de Mobilitat per a l’Aprenentatge per realitzar estudis i pràctiques a l’estranger. A més, ajudarà a les institucions de Formació Professional a crear Associacions Estratègiques amb altres organitzacions i empreses i a establir així relaciones sòlides amb el món laboral. En general, contribuirà a millorar les possibilitats d’ocupació i las habilitats personals.\n¿Quines oportunitats ofrereix?\nOportunitats per a l’alumnat de Formació Professional, estudiants en pràctiques i aprenents de realitzar pràctiques a l’estranger, formant-se en:\nEmpreses o altres entitats per adquirir experiència laboral.\nInstitucions de Formació Professional amb períodes d’aprenentatge pràctic en empreses.\nOportunitats per al professorat de realitzar activitats de desenvolupament professional per millorar les seves competències, augmentar la capacitat de modernitzar les seves institucions i ampliar el seu coneixement de pràctiques, polítiques, i sistemes:\nFormació (pràctiques en una empresa o en un centro formatiu).\nObservació d’activitats professionals, jobshadowing (un període d’observació en una empresa o en un centre formatiu).\nDocència (per impartir classes en un centre de Formació Professional).\nCooperació entre institucions a través d’Associacions Estratègiques entre institucions de diferents països:\nIntercavi de bones pràctiques i idees innovadores.\nAplicació del Sistema Europeu de Crèdits per a l’Educació i la Formació Professional (ECVET) i la Garantia Europea de la Qualitat en l’Educació i la Formación Profesional (EQAVET)\nCooperació entre diferents sectors per compartir coneixements.\nA l’Institut de l’Ebre\nLa ECHE ens va ser concedida el 28 d’octubre de 2018, dins del marc general de qualitat de les activitats de col·laboració europea i internacional que tot centre d’educació superior pot dur a terme en el marc del Programa Erasmus+ de la Comissió Europea. El 22 de desembre del 2020 vam rebre la renovació de la Carta Erasmus per la periode 2021-2027.\nParticipació en projectes KA1:\nAlumnat: l'alumnat del centre té l’oportunitat de participar en la modalitat de pràctiques en empreses a l’estranger. De la mateixa manera, el centre pot acollir alumnat estranger com a intermediari amb empreses del nostre territori per la realització de les pràctiques.\nProfessorat: el professorat pot optar a estades formatives a l’estranger amb les modalitats de curs de formació o jobshadowing.\nParticipació en projectes KA2:\nStudents Entrepeneurship in Europe\nCicles que implementen el pla pel plurilingüisme:\nTambé podeu visitar el web www.iesebre.com


Podem Eivissa celebra que els consells puguin zonificar el lloguer turístic\nLa vicepresidenta del Consell, Viviana de Sans, reclama que la Llei d'habitatge resolgui "sí o sí" l'emergència habitacional a l'illa\n1 min. Palma 19/07/2017 22:08\n651x366 La vicepresidenta del Consell d'Eivissa, Viviana de Sans, aquest dimarts a Palma. / ISAAC BUJ La vicepresidenta del Consell d'Eivissa, Viviana de Sans, aquest dimarts a Palma. / ISAAC BUJ\nLa vicepresidenta del Consell d'Eivissa i secretària general de Podem a l'illa, Viviana de Sans, ha valorat positivament la regulació del lloguer turístic aprovada dimarts pel Parlament. “Estam contents que els consells puguem decidir en quines zones” es pot dur a terme aquesta activitat perquè Eivissa pateix una situació d'"emergència habitacional".\nDe Sans ha negat que tinguin problemes amb el PSIB, com va afirmar el diputat Salva Aguilera en el debat d'aprovació de la reforma del lloguer turístic. “Tenim el suport del PSIB”, ha assegurat. A més, ha recordat que, recentment, han enviat una carta conjunta dirigida a la presidenta, Francina Armengol, en què les dues formacions li demanaven un paquet de mesures contra la situació que pateix l'illa.\nEn aquest sentit, tot i que ha qualificat d'"important" que la regulació del lloguer turístic hagués fet referència a l'emergència habitacional, com va lluitar el grup parlamentari fins al darrer moment, ha valorat que el text aprovat preveu un fort increment de les sancions. “Una vegada que no ha estat factible el que volíem, la següent passa era que quedàs en mans dels consells”, hi ha afegit. Finalment, ha assenyalat que “la Llei d'habitatge ha de resoldre sí o sí l'emergència habitacional”.\nAjornada la vaga de neteja i recollida d'escombraries de Sant Llorenç


Notícies - Activitats infantils, sopar i ball per celebrar el 25è aniversari de Protecció Civil\nActivitats infantils, sopar i ball per celebrar el 25è aniversari de Protecció Civil\nEl cos local de Protecció Civil celebra els seus 25 anys de feina a la ciutat\nL'agrupació local de Protecció Civil tanca aquest dissabte els actes del 25è aniversari amb una festa oberta a la ciutadania. Activitats infantils, un sopar i el ball de cloenda serviran per reunir els voluntaris locals en una celebració a la plaça de Barcelona. L'Associació de Voluntaris de Protecció Civil ha estat, enguany, Premi Ciutat de Sant Cugat en reconeixement a la llarga trajectòria en tasques d'emergència i seguretat ciutadana.\nProtecció Civil tanca aquest dissabte els actes de celebració pel seu 25è aniversari i ho vol fer acompanyada dels santcugatencs. Per això, l'entitat ha organitzat activitats infantils i inflables a càrrec de Dinamiks a partir de les cinc de la tarda a la plaça de Barcelona, que també acollirà un sopar a les nou del vespre i un ball de la mà d'Albert de Leonardo. El president de l'agrupació local, Francesc Fernández, ha explicat que han organitzat una festa per a tota la ciutadania amb la intenció de compartir l'aniversari amb els santcugatencs.\nTall incrustat: Francesc Fernandez\nFarem activitats per a nens i un sopar que hem obert a tothom. Volem que tothom vingui a ballar amb nosaltres i a passar-ho bé.\nAmb motiu del 25è aniversari, Protecció Civil va celebrar un sopar el desembre passat i ha dut a terme diverses activitats entre els seus membres per commemorar l'efemèride. La festa d'aquest dissabte té un preu de vuit euros.


Els beneficis cardiovasculars de canviar la teva alimentació en 8 setmanes\nBarcelona. Dimecres, 20 de maig de 2020. 08:26\nActualitzat Dimecres, 20 de maig de 2020. 08:27\nN'hi ha prou amb només vuit setmanes de bons hàbits alimentaris i d'una ingesta adequada de fruites i verdures perquè la nostra salut cardiovascular ja experimenti beneficis. Segons una nova investigació publicada a Annals of Internal Medicine, després d'aquest temps, hi ha una clara reducció en el risc del dany cardíac.\nPer dur a terme l'estudi, es van establir tres grups de persones. Un primer amb una dieta inadequada, un segon en el qual es va incloure la ingesta de fruites i verdures i un tercer que va seguir la dieta DASH, una alimentació que es va establir per a les persones amb problemes d'hipertensió i que ha demostrat ser una de les més beneficioses per a l'organisme juntament amb la mediterrània.\nLes persones que pertanyien als dos últims grups, al cap de vuit setmanes, van presentar uns paràmetres que es tradueixen en un millor risc de malaltia cardíaca pel que fa a pressió arterial, colesterol i triglicèrids.\nEl problema a què s'enfronten moltes persones a l'hora de realitzar aquest canvi és que passar d'una dieta rica en greixos i carbohidrats a una de basada en fruites, verdures i altres aliments integrals, és una proposta que sol costar molt d'assumir d'un dia per l'altre, doncs s'han desenvolupat una sèrie d'hàbits i aquest tipus de menjar és molt addictiva.\nPer això, els experts proposen que, si algú està pensant a fer el canvi, és millor assumir-ho com una sèrie de petits passos en lloc d'una muntanya per escalar. I un canvi de mentalitat: pensar als aliments com a medicaments i crear un mètode de reforç en el qual aquest tipus d'hàbits saludables tinguin alguna sèrie de recompensa.\nLes verdures són riques en fibra, vitamines i minerals. A més, la majoria de les verdures tendeixen a ser naturalment baixes en sucre, sodi i greixos. Moltes varietats també poden ser molt hidratants a causa del seu alt contingut d'aigua, que pot variar del 84 al 95%. A més, contenen antioxidants i altres compostos vegetals beneficiosos que ajuden a combatre els radicals lliures que fan malbé les cèl·lules. Solen tenir poques calories, però en ser riques en fibra sadollen abans i durant més temps, per tant són molt aconsellables per perdre pes.\nQuant a les fruites, la composició de nutrients varia molt entre els diferents tipus, encara que totes són riques en vitamines i minerals com la vitamina C, potassi i àcid fòlic, a més de grans quantitats de fibra. A més, igual com les verdures, estan carregades d'antioxidants, que ajuden a retardar l'envelliment i redueixen el risc de malaltia. Això sí, tenen un contingut calòric més elevat i més sucre, per la qual cosa el seu consum ha de ser una mica més moderat que el de les verdures. I sempre optar per prendre les peces senceres en lloc de fer suc, perquè perd la fibra i poden provocar pics d'insulina a causa de l'increment del nivell de sucre en sang.\nSalut Alguns consells fàcils per evitar augmentar de pes en el confinament El Nacional


Feliu Formosa – Agustí Vilar\nLa ciutat li lliura la Rosa de Plata. Un guardó prou merescut. Al llarg d’aquestes dues últimes dècades, ha estat l’estendard del Jurat Dot. Tot un Premi d’Honor de les Lletres Catalanes, un luxe que la ciutat ignora. Senzillament no s’estilen gaire pel meu rodal, fenòmens d’aquesta envergadura.\nPoeta, traductor i home de teatre, ha fet una obra que no té preu. Sempre des de l’amabilitat i la discreció. Virtuts que no abunden pel pedregar de tribu que som. A més a més, mentre jo he participat en dues tongades al jurat, ell mai no ha faltat a la cita. Valoro molt la seva lectura dels joves que aspiren a publicar un volum de poesia, sense prejudicis. Encara és més estimulant perquè no hi ha ni rastre de suficiència ni supèrbia. Ha buscat tothora punts de trobada, cables per a explicar el difícil i meravellós tema de la poesia.\nTinc moltes anècdotes sobre la seva impecable honradesa i discreció. Quan Àngel Merino el va proposar com a president del Premi, jo, llavors llegia el seu El present vulnerable. Un dietari deliciós i alhora inquietant, excel·lent literatura d’emboscada. Així, doncs, vaig començar amb la seva prosa, no pas amb els seus versos. Una altra cosa que encara m’agrada més. Les seves traduccions sobre els alemanys alambinats. Kleist, Musil, Brecht o Kafka, tant se val, estil mesurat i sempre dúctil davant les dificultats. M’agrada i envejo profundament aquesta pertinaç constància amb la seva superació intel·lectual. Només cal veure els pròlegs que fa per a altres poetes i escriptors, és una delícia de feina ben feta, un pal de paller on emmirallar-nos. Les visites furtives a ca la Joana Raspall i sentir-lo com es meravella amb els versos de la nostra bruixa local. O els debatst sobre literatura d’havent sopat amb Joana Raspall, en pla i Arxé o Àlex Susanna. Mai no ha faltat un pessic de rondinades sobre Mann o Goethe, entre comentaris esparsos. Tampoc no ha faltat el repàs sobre els nostres poetes oblidats. En tot moment, mai disserta amb agror ni menyspreu. El seu to, exactament, és el dels seus dietaris, sempre rumia amablement vora conflictes. Com els bons poetes d’aquest país, escura dubtes, abans que abandonar-se a obvietats.\nPrendre’s la feina seriosament, vet aquí la seva magnífica trajectòria. Les persones i les entitats que apostem per aquest reconeixement, sabem que fem molt poc. En canvi, ell ha enllustrat la nostra escassa cultura. La tertúlia Dot i totes les persones que estimem la seva escriptura, estem d’enhorabona. L’últim cop que el vaig veure, va insinuar-me que el seu últim dietari era massa depressiu. Li vaig contestar que últimament es torna més realista que escèptic. Al capdavall, als dietaris no s’escriuen monsergues. Per molts anys pugui dictar el seu mestratge entre nosaltres.


Cartes enviades a 4 diaris: AraBalears, DM, UH i El Mundo\nINCAPAÇOS D'ATENDRE SA DISCAPACITAT\nEn uns dies de promeses i intencions, es pares i mares des Centre d'educació especial de Son Ferriol feim públic que s'equip d'Atenció a sa Diversitat i sa Conselleria no atén correctament an es nostros fills i filles amb discapacitat.\nEs nostro centre té més de 80 alumnes (de 12 a 21 anys) amb necessitats educatives especials. L'any passat estrenam es curs amb sa retirada d'una ATE (Auxiliar Tècnic Educatiu), figura crucial per fomentar sa seva autonomia. Recuperada pes gener, en aquest nou curs vivim amb desconcert com s'equip de diversitat ha reduït sa contractació de dues ATE, sa dedicació parcial de sa qual els impedeix acompanyar es nostros fills durant es transport escolar o en es menjador.\nNo hi ha cap criteri tècnic que justifiqui aquest vaivé de recursos de ATE en centres on hagin alumnes amb dificultats d'autonomia. Només podem constatar amb aquestes decisions que sa Conselleria se mostra reiteradament incapaç per atendre sa diversitat.\nEs pares des CEE Són Ferriol hem sofrit ses faltes de s'inclusió escolar. Ara mos preocupa s'autonomia i s'inclusió social des nostros fills, i sa seva passa pes CEE Són Ferriol marcarà es seu desplegament i sa seva destinació en etapa adulta. No volem que tornin a esser ignorats, despreciats o aparcats.\nSr Conseller, li demanam que complesqui ses seves promeses públiques de Maig d'enguany de seguir invertint en es nostro centre, s'únic centre públic d'educació especial a sa nostra comunitat.\nPublicació en Diari de Mallorca\nPublicado por AMIPA cee Son Ferriol en 11:56


L'Hospitalet de Llobregat celebra el Dia Mundial de l'Aigua amb activitats al riu Llobregat | Sostenible\n10 del matí. Un riu d’infants i joves arriba a la llera hospitalenca del riu Llobregat. Enguany són més de 600. Feia dos anys que no s’organitzava aquesta activitat com a conseqüència de la pandèmia. Ara els escolars han tornat per celebrar el Dia de l’Aigua fent tallers per descobrir el riu que dona cognom a la ciutat. És una de les activitats anuals que aplega als centres educatius que formen part de la xarxa L’H Escoles Sostenibles i en què també participen escoles i instituts que són Padrins del Riu i que s’han compromès a tenir cura d’ell, a protegir-lo i a donar-lo a conèixer.\nAlguns centres organitzen tallers. Per exemple el Mercè Rodoreda i el Provençana han muntat un taller d’anàlisi de l’aigua del riu. Pesca de deixalles, coneixença de les espècies invasores i descoberta de plantes de ribera són altres de les activitats.\n“El primer any que vam fer l’activitat, el 2015, érem 150 alumnes. Enguany més de 600. És tot un èxit”, diu Genís Pasqual, un dels dinamitzadors de l’activitat.\nPer a molts nois i noies aquesta és la primera vegada que trepitgen el riu. “Hi ha molt estudiants que no havien vingut mai al riu i se sorprenen de veure aquest espai natural tan a prop de la ciutat”, explica Ídria Muscolina, una altra de les dinamitzadores de la jornada. “El riu està només a 20 minuts del Metro però és molt lluny de la vida quotidiana de molts alumnes de la ciutat”, afegeix Genís Pasqual.\nPrecisament l’objectiu principal de la jornada és que els alumnes coneguin el riu i la necessitat de preservar aquesta àrea natural. La jornada ha finalitzat amb la interpretació de l’Imne del Riu.\nLa ciutadania en general també va poder celebrar el Dia Mundial de l’Aigua diumenge, 27 de març, també des de les 10 h i a l’entorn del Llobregat, amb una caminada circular, una pedalada per la llera i tallers d’educació ambiental adreçats a famílies sobre espècies invasores, cicle de l’aigua i deixalles, entre d’altres. En l’organització i el desenvolupament de les activitats hi van participar organismes i entitats com La Saboga, Biosfera, el Centre d’Estudis de L’Hospitalet, El Casalet, centres educatius de la ciutat, l’Ajuntament de L’Hospitalet, l’Àrea Metropolitana de Barcelona i la Diputació de Barcelona.


Stripgenerator.com - Mr Happy "La política dels demòcrates"\n384,911 Members 1,058,945 Strips\nMr Happy "La política dels demòcrates"\noscaratticuscrow on 28. Jan, 2015 — Lang: Catala\nLa democràcia per estrenar, els polítics (manen o no) legislant i el ganao sense menjar...\nEls valors humans per terra, la economia domestica dels pobres, més pobra, ruïnosa la situació laboral per als més febles...la sanitat moribunda tocada de mort. Tu com a polític com creus que s'ha de reaccionar contra estos abusos de poder?\nUUuufff no em digues més, l'assumpte està molt mal, la gent votà al partit equivocat i ara paga les conseqüències. La solució passa per votar en les pròximes eleccions amb conseqüència, tot i que jo també ho patisc, ara a esperar 3 anys...\nVius en risc d'exclusió social?\n2 coses, quan parles i dius "gent" a que et referixes, tu t'inclous?\nLlavors eres conscient que alguna cosa s'ha de fer per pal·liar la situació, i 3 anys...\n...supose que en el transcurs d'estos 3 anys i sabent que la teua opinió com a polític, és, esperar fins les pròximes eleccions tinc dret, almenys, supose, de morir-me. Mentre els drets laborals i millores socials retrocedixen fins els temps de la transició...per dir-ho finament: la meua esperança, radica i es basa en sobreviure fins les eleccions vinents tot i que això no garantitze res. Sobreviure a dispenses de la llei vigent, llei que criminalitza als mateixos...\nPer la teua cara supose, que la suposada democràcia està per estrenar...\nAcí descansa la\nDEMOCRÀCIA.Mor i renàix cada 4 anys.\nsomniòtic, Absurd, política, misèria, humor, negre, Atticus\nFas molt bé.\njo ja no me la crec\nSovint entre protocols, el políticamentcorrectisme, la falta de sang dels representants dels diferents partits...fa que em replantege realment esta democràcia que ens venen...\nla democràcia hauria de servir per a tots els dies\nHamlet English 0 replies, 0 comments\nMr Happy "La pol… Catala 0 replies, 5 comments\ndone English 0 replies, 0 comments


Quina titulació oficial d'anglès és més aconsellable? - Aprendamos Fácil\nQuina titulació oficial d’anglès és més aconsellable?\nLes empreses i corporacions avui dia tenen alguns requeriments per a la selecció del seu personal de treball, un d’ells és l’idioma, especialment, l’anglès. Per això, és necessari tenir certificat el nivell d’anglès que qualsevol candidat conegui. Això passa per exigir estar en possessió d’una titulació oficial d’anglès.\nQuins títols existeixen?\nAl mercat d’institucions lingüístiques podem trobar molta varietat de noms i de nivells acceptats per moltes empreses i institucions públiques. En veritat, tots gaudeixen de molts prestigis a nivell internacional i nacional. El certificat més valorat a nivell d’europeu és el Nivell C 1 Avançat del Marc Comú Europeu atorgat per l’Escola Oficial d’Idiomes (expedit per el Departament d’Ensenyament) val en tots els estaments públics i a nivell europeu sense tenir caducitat.\nEll posseïdor de el Certificat de nivell avançat, el de C1 i el de C2 demostra tenir un nivell alt d’anglès equiparats a estudiants natius en nivell batxillerat.\nPerquè són tant sol.licitats aquests certificats?\nEs comprèn que el titulat ha de ser capaç d’escriure informes i missatges de correu electrònic complexos; prendre notes en reunions de negocis i conferències; fer presentacions manejant termes específics i entendre una varietat de textos de temàtica diversa.\nQue hi ha amb els títols TOEFL i IETLS?\nAquests dos certificats (TOEFL i IETLS) el posseïdor pot demostrar i justificar els seus coneixements d’anglès per a l’ingrés a carreres acadèmiques o laborals de països de parla anglesa. Solen ser una bona carta de presentació atès que el seu prestigi a nivell internacional és alt. Les algunes màsters oficials en països no anglosexons són de requerida presentació.\nAcadèmia de batxillerat Granollers


Iniciatives a Torredembarra\nAntoni Twose i Sánchez\n15,x x 23\nEn el primer volum «El turisme a Torredembarra» es reflecteixen els orígens del CIT i els objectius primordials que foren, per sobre d’altres consideracions, la defensa del medi ambient i donar a coneixer el nom de Torredembarra arreu. S’ha copsat l’opinió de membres fundadors i presidents de l’entitat, remarcant el nom de totes les persones vinculades en un moment o altre amb el CIT així com les dificultats economiques de les epoques més difícils, sense oblidar el record fotografic d’aquells dies.\nEl segon volum «Iniciatives a Torredembarra» inclou totes les activitats desenvolupades pel CIT, algunes de les quals encara perduren com és el Premi Nacional de Periodisme Joan Mané i Flaquer, o «El Baúl de la abuelita» ara ja existent, pero que desperta una gran expectativa en els mitjans de comunicació. Inclou també la col·laboració del CIT al llarg de la historia amb diferents entitats i un bon nombre de fotografies fidel reflex d’una epoca no gaire llunyana.\nEls dos llibres es complementen entre si com la historia per una banda de les anades i tornades a fires, exposicions, entrevistes amb autoritats i patiments de gent engrescada i per l’altre amb la realització de projectes importants. Tot plegat és un retall de l’epoca, un esboç de la Torredembarra contemporania, una pinzellada de l’esforç il·lusionat de la societat civil a casa nostra.\nAntoni Twose i Sánchez neix a Saragossa, estudia arquitectura a l’Escola Superior d’Arquitectura a l’Escola Superior d’Arquitectes. El 1976 s’instal·la a Torredembarra definitivament, desenvolupant el seu treball professional.\nParticipa activament amb entitats locals, i assumeix la presidencia del Centre d’Iniciatives i Turisme de Torredembarra des de l’any 1987 fins al 1992 reviscolant, després de nou anys de total inexistencia, el premi nacional de periodisme Joan Mané i Flaquer, instaurant el premi de poesia Pere Badia i, adreçat a les escoles, el premi Anton Roig. Publica al diari l’«Heraldo de Aragón» nombrosos articles sobre la Historia local d’Epila (Saragossa). L’any 2001 l’Ajuntament de Lleida en la seva col·lecció La Banqueta (número 29) publica el seu treball «L’arquitecte Celestí Campmany a Lleida (1874-1914)» versat sobre la vida i obra del seu besavi també arquitecte com ell.\nVaig néixer a Barcelona pero ja no podria viure lluny de Torredembarra, de la seva platja, del seu paisatge, de la seva gent. És on he fet arrels, on m’he inspirat per escriure els llibres que m’acompanyen. Novel·les com: No me digas no, El silencio roto, Petons de pluja, i la versió en castella, Besos de lluvia. La casa del Escribano; o de historia local, El comerç a Torredembarra, més de cinquanta anys de continuitat familiar, Les Iniciatives a Torredembarra, El turisme a Torredembarra; de cuina: Tertúlia i cuina a Torredembarra; biografies: Juame Drudis, Historia d’un cuiner; de recerca historica: Torredembarra de la A a la Z.


Podeu aplicar diverses línies diferents per a les cel·les seleccionades.\nSeleccioneu la cel·la o bé un bloc de cel·les.\nTrieu Format ▸ Cel·les.\nEn el diàleg que es mostra, feu clic a la pestanya Vores.\nLes opcions de l'àrea Arranjament de línies es poden utilitzar per aplicar diversos estils de vora.\nL'aspecte de l'àrea variarà en funció de les cel·les que hàgeu seleccionat.\nCel·les en una columna\nCel·les en una fila\nCel·les en un bloc de 2x2 o més\nNo podeu aplicar vores a seleccions múltiples.\nFeu clic a una de les icones Per defecte per definir o restablir diverses vores.\nLes línies fines de color gris de dins d'una icona mostren les vores que es restabliran o se suprimiran.\nLes línies fosques de dins d'una icona mostren les línies que es definiran utilitzant l'estil de línia i el color seleccionats.\nLes línies grises gruixudes de dins d'una icona mostren les línies que no canviaran.\nSeleccioneu un bloc de 8x8 cel·les, i a continuació trieu Format ▸ Cel·les ▸ Vores.\nFeu clic a la icona esquerra per suprimir totes les línies. Esta acció suprimirà totes les vores exteriors, totes les línies interiors i totes les línies diagonals.\nFeu clic a la segona icona de l'esquerra per definir una vora exterior i suprimir la resta de línies.\nFeu clic a la icona situada més a la dreta per definir una vora exterior. Les línies interiors no es canviaran, tret de les línies diagonals, que se suprimiran.\nAra podeu continuar i veure quines línies definiran o suprimiran la resta d'icones.\nFeu clic repetidament a una vora o a una cantonada per commutar els tres estats possibles.\nUna línia negra defineix la línia corresponent de les cel·les seleccionades. Quan trieu l'estil de línia de 0,05 punts la línia es mostra com un seguit de punts. Les línies dobles es mostren quan seleccioneu un estil de línia doble.\nEs mostra una línia grisa quan la línia corresponent de les cel·les seleccionades no es canvia. En esta posició no es definirà ni se suprimirà cap línia.\nEs mostra una línia blanca quan se suprimeix la línia corresponent de les cel·les seleccionades.\nSeleccioneu una sola cel·la, i a continuació trieu Format ▸ Cel·les ▸ Vores.\nFeu clic a la vora inferior per definir una línia molt fina com a vora inferior. La resta de línies se suprimiran de la cel·la.\nTrieu un estil de línia més gruixut i feu clic a la vora inferior. Esta acció establirà una línia més gruixuda com a vora inferior.\nFeu clic a la segona icona Per defecte de l'esquerra per definir les quatre vores. Després feu clic repetidament a la vora inferior fins que aparega una línia blanca. Esta acció suprimirà la vora inferior.\nPodeu combinar diversos tipus i estils de línia. L'última imatge mostra com podeu definir vores exteriors gruixudes (les línies negres gruixudes), sense tocar les línies diagonals de dins de la cel·la (les línies grises).\nTitle is: Vores definides per l'usuari a les cel·les


Llet cereals aigua | Tina Vallès\nLlet cereals aigua\nTina Vallès acaba de publicar El parèntesi més llarg, un recull que ha obtingut el premi Mercè Rodoreda de contes. ‘Llet cereals aigua’ és la primera narració del volum i ve a ser una declaració d’intencions del llibre. Demà dediquem l’Speaker’s corner a aquesta autora, amb articles de Carles Miró i Francesco Ardolino.\nHe aprofitat el sobre d’una factura del gas per fer-hi la llista de la compra. Falta llet, s’han acabat els cereals, d’aigua sempre se n’ha de comprar. Amb el bolígraf del banc, el que tenim damunt del microones, volia anar prenent nota de tot el que ens falta, perquè aquest vespre t’arribis al supermercat abans de venir cap a casa. I anava a escriure llet cereals aigua, i no, no ha estat això el que he escrit, que dreta, recolzada al marbre de la cuina, he començat a escriure’t omplint tot el sobre, trepitjant fins i tot el logo de la companyia del gas, perquè de sobte m’he adonat que t’he de dir un munt de coses abans que llet cereals aigua, i te les he de dir ara.\nI de seguida se m’ha fet petit el sobre i incòmoda la postura i he agafat uns quants folis de la impressora, el diari d’ahir com a suport, i m’he assegut damunt del peu esquerre al sofà. I he continuat dient-te de tot menys llet cereals aigua. I la tinta del diari repetia al revers del full tot el que t’he anat encadenant. Tantes paraules, tantes frases, tot tan de sobte que he decidit prescindir dels punts i les comes, que tu ja sabries posar-los després, que quan pensem no hi ha signes de puntuació ni pauses, que tot brolla alhora i de qualsevol manera, i és així com t’escric, com t’he d’escriure. I si se m’adorm el peu esquerre, no deixo d’escriure mentre canvio de posició, i cada vegada faig més mala lletra, perquè no és veritat que estigui còmoda escrivint-te asseguda al sofà amb la mitja flonjor del diari d’ahir a sota. Però no trobo el moment de parar i anar cap al despatx i de passada canviar de bolígraf perquè el del banc fa de mal agafar, la tinta em taca els dits i a més no està avesat a dir aquesta mena de coses, ell que cada setmana escrivia llet cereals aigua.\nHe mirat el rellotge de reüll, la pausa per fer la llista de la compra potser era tan sols un parèntesi breu dins d’un dia que fa poc que ha arrencat i serà ple de reunions, cites i encàrrecs. Però no em puc moure d’aquí, la mà em va sola, ja no m’importen les taques de tinta, la incomoditat. T’ho aboco tot sense signes i tu ja t’ho endreçaràs, i si hi ha res que no entens és que potser no ho has d’entendre i ja està.\nPerquè això és un parèntesi que havia de ser breu, i el faré durar, l’estiraré tant com calgui, com se m’estira la lletra, cada cop més il·legible, que em comença a fer mal el canell, poc avesada com estic a escriure a mà. Però el que escric aquí no ho podria teclejar, del dit a la tecla es perdria una part important del que et vull dir: llegir-me en Arial 12 no seria el mateix. Has de fer l’esforç de desxifrar-me, d’inflar les meves as escanyolides, de distingir les es de les is, que amb la pressa no els poso el punt, de captar tot el que s’amaga dins del forat de les os i reposar per reprendre la lectura als seients de les us.\nHas d’entendre que deixi de posar accents, si convé al final te n’emplenaré un full i tu després els escampes per aquesta carta improvisada que em surt de dins i no diu res de llet cereals aigua. Jo ara no puc parar, no puc pensar si obert o tancat, perquè no estic pensant, que el meu pensament és dins d’aquest bolígraf tacat de tinta que ja comença a enyorar la rutina de les llistes i la calma del llom del microones. El meu pensament és blau i s’escampa pel paper en forma de gargots que s’assemblen a la que va ser la meva lletra i que ara és una successió de punts, ratlles i cercles diminuts que evoquen l’alfabet llatí amb desesperació.\nNo et farà res que prescindeixi de les vocals, som al segle vint-i-u i ja s’hi val tot, i si no ho faig així no dono l’abast, la connexió entre ment i canell falla si t’he de posar totes les as, les es, les is… No et farà res. I no sé si he deixat la nevera oberta quan he anat a mirar si encara teníem iogurts. A qui li importen els iogurts i la nevera, ara. Que t’he dit que estic dins d’un parèntesi, que m’hi amago i hi aturo el temps per dir-te i dir-te i dir-te de tot, tot el que he anat guardant aquí dins, dins del cap i dins del bolígraf del banc, que ara són el mateix, que no sé si no podria provar d’agafar-lo amb la boca, molt més propera al cervell, i funcionaria millor la connexió, perquè és ben bé això, que tot el que et dic ho perboco, que escupo consonants blaves que tenen el seu eco gris brut al revers del full, tacades de les notícies d’ahir. Però ara no hi ha ahir ni hi ha demà, no hi ha ni ara ni hi ha res, que som fora del temps, que ja t’ho he dit, que tu ja saps què és un parèntesi.\nI no et deixis de posar les comes, els punts, els accents i les vocals on toquen o no m’entendràs, o no entendràs el que has d’entendre ni entendràs el que no has d’entendre. Si convé al final et dic quantes comes, quants accents oberts, quantes os hi falten, que un cop hagi dit tot el que et vull dir, tindré tot el temps del món, encara dins d’aquest parèntesi, per fer inventari de signes i vocals, que potser podré escriure llet cereals aigua mil vegades. Però ara encara t’he de llançar consonants als ulls, el canell no ho vol però el cap i el bolígraf manen i van sols.\nFa estona que tinc pipí, que penso en la nevera oberta, que em prendria un cafè (si és que es poden preparar cafeteres dins dels parèntesis) però no trobo el moment d’aturar-me i aquest és l’últim full que em queda, hauré de tornar a agafar-ne de la impressora. L’itinerari seria lavabo, cuina, despatx, i tornar al sofà pixada, amb la cafetera al foc i un nou feix de fulls per escriure-t’hi. Però no sé com detectar el moment idoni per parar i aixecar-me. La bufeta em diu que és ara o mai, el full que em queda mitja pàgina i la son que el cafè triga deu minuts a sortir i llavors crema i encara n’he d’esperar cinc més per poder fer-ne un glop. Així que ja.\nHe sortit un moment del parèntesi i hi he tornat a entrar (que no s’hi poden preparar cafeteres). Reprenc l’abocada de consonants mentre se’m refreda el cafè, tinc un bon gruix de fulls per tacar amb la tinta de les notícies d’ahir i la dels meus pensaments d’avui. Pots triar per quina banda em vols llegir. Seguiré sense dir llet cereals aigua. I ara que en tinc la clau, entraré i sortiré d’aquest refugi meu de lletres quan em convingui i no deixaré mai d’escriure’t tot el que tinc per dir-te, tot el que tenyit de tinta blava acaba gargotejat en aquest feix de papers que reposa damunt del teu lloc al sofà.\nEl teu lloc al sofà.\nPotser no ha estat tan difícil edificar-me aquest parèntesi. Perquè no em cal escriure llet cereals aigua. Que eres tu qui menjava llet amb cereals per esmorzar. Que jo només prenc cafè (cafè de cafetera preparada fora del parèntesi) i me’l faig amb aigua de l’aixeta.\nRetroenllaç: Què diuen del parèntesi | Tina Vallès


Es descobreix un cementeri medieval durant la rehabilitació de la muralla islàmica de València – RiberaTV\nLes obres de rehabilitació de la muralla islàmica del segle XI situada a la plaça de l’Àngel de València han tret a la llum part del cementeri medieval de la desapareguda parròquia de la Santa Creu, situada a la plaça del mateix nom.\nAmb l’avanç de les excavacions arqueològiques s’espera que aparega el vall que discorria per davant de la fortificació i que després es va aprofitar per canalitzar la séquia de Rovella.\nS’estan recuperant elements del pati i les quadres de l’antiga posada de l’Àngel, que va estar en peu fins a la riuada de 1957, moment en què es va abandonar. També han aparegut rastres de construccions adossades a la muralla i un carrer amb una canalització central de desaigüe del segle XIII.\nEs descobreix un cementeri medieval durant la rehabilitació de la muralla islàmica de València added by Ribera Televisió on 13 maig, 2021


Escola de Gironella | Som escola pública | Pàgina 2\nEscola de Gironella\nSom escola pública\nens pensem el riu 4t\nescola 2 nova\nIl·lustració per Albert Bachiller\nPhoto by Nick Amoscato\n93 825 09 35\nPGA (Programació General Anual)\nPla d’Obertura. setembre 2020\nNOFC (Normes d’Organització i Funcionament)\nSalut Integral (SI)\nAutors a l’aula\n1r, General, Naix.2013, Portada, Primària 2020, cançó, escola, estiu, Gironella 1\nANEM PREPARANT EL PROPER CURS\nLLISTATS PREINSCRIPCIÓ: assignació al centre\nAquí trobareu en un llistat l’alumnat que ha fet la preinscripció a l’escola i en un altre llistat les assignacions al nostre centre.\nInformació Ajuts MENJADOR i TRANSPORT curs 2020-21\nOlga Núñez Soler18/06/20\nEl dimecres 17 de juny comença un dels primers terminis per la presentació dels ajuts de menjador i transport escolar pel curs 2020-2021. A continuació trobareu tota la informació en els següents enllaços.\nLECTURA EN VEU ALTA EN CONFINAMENT\nAquest any les entitats organitzadores del Concurs de Lectura en Veu Alta han proposat de fer una activitat de lectura una mica diferent, però igual d’engrescadora.\nLa nostra escola hi ha participat en dues categories: Grumets Vermells i Grumets Verds.\nHan estat moltes les nenes i els nens que s’hi han presentat. Ho han fet molt I molt bé. Triar qui ens representava ha estat molt difícil. El millor ha estat veure la il·lusió i el desig de llegir. Enhorabona !\nFinalment el Pol, l’Íria, La Judit i la Sílvia ens hi han representat. Us agradarà escoltar-los.\nPer escoltar-los, cliqueu a sobre de cada una de les imatge\n4t, 6è, Naix.2008, Naix.2010, Portada 0\nPREINSCRIPCIÓ: CONSULTA DE BAREMS PROVISIONALS\nÉs important informar-se sobre com es pot demanar l’ajut de menjador i transport escolar que el Departament d’Educació posa a la vostra disposició al web del Consell Comarcal del Berguedà.\nEns cas que haguéssiu de sol·licitar un d’aquests ajuts o tots dos, us agrairem que també envieu un mail al centre (escola@escolagironella.cat) perquè en tinguem coneixement.\nANEM ACTUALITZANT EL CONTINGUT\nentre el 13 i el 22 de maig !!!\n???Oferta de places\nLes sol·licituds s’han de presentar de forma telemàtica i només es podran fer de forma presencial amb cita prèvia els últims quatre dies (19, 20, 21 i 22 de maig).\nLa CITA PRÈVIA es podrà demanar al correu electrònic de l’escola: escola@escolagironella.cat i a la web del Departament d’Educació: cita prèvia. També al telèfon 93 825 09 35 el dimarts 19 de maig de 10 a 12 del matí.\nDe cara a reforçar la prevenció del coronavirus, el Departament d’Educació vol promoure la preinscripció telemàtica. El tràmit es podrà fer tot online, a través del portal preinscripcio.gencat.cat.\nS’elimina “la necessitat de presentar la sol·licitud i la documentació en paper al centre”, i queda substituïda pel formulari telemàtic i la tramesa de la documentació necessària -escanejada o fotografiada- mitjançant un correu a la bústia electrònica oficial del centre demanat en primera opció.\na mesura que rebem noves informacions\nSANT JORDI VIRTUAL\nAquest any ens toca celebrar un Sant Jordi diferent, un Sant Jordi virtual, però no menys especial!\nQue no falti cap Rosa, cap llibre ni cap petó\nAquí us deixem un petit recull del Sant Jordi Virtual de la nostra escola\ni també la versió complerta de cada una de les classes o dels grups.\nFeliç diada a tots i a totes!\nCliqueu a sobre de cada imatge i podreu veure les diferents versions completes.\nGeneral, Infantil, Portada, Primària 0\nS’ajorna la preinscripció escolar pel coronavirus\nLa preinscripció escolar d’infantil, primària i ESO queda ajornada. El Departament d’Educació ha anunciat que no es farà fins que es pugui dur a terme “en condicions de normalitat”.\nLa suspensió de les classes i tancament de centres pel coronavirus, des dels 0 anys fins a la universitat, havia fet impossible continuar amb les portes obertes i visites a escoles i instituts que alguns centres educatius ja havien començat o havien de fer, justament, aquestes setmanes.\nTenint en compte això, i també la situació de confinament, Educació ha optat per posposar la preinscripció al segon cicle d’infantil, primària i secundària (des de P3 fins a ESO) fins que la situació es normalitzi.\nEl calendari publicat fixava la preinscripció entre el 23 de març i l’1 d’abril, amb el sorteig per desempatar el 5 de maig i les matriculacions del 16 al 22 de juny.\nOrientacions sobre activitats per a l’alumnat\nLes activitats han de contribuir al desenvolupament de l’autonomia personal (gestió del temps, autoregulació, presa de decisions…) i ser significatives per a l’aprenentatge; poden consistir en la realització d’activitats d’observació i de contrast d’elements propers a la realitat de l’alumne, de cerca d’informació, d’indagació, de lectura, culturals, artístiques, lúdiques…, activitats alternatives a l’aprenentatge a l’aula que no és possible fer pel tancament dels centres.\nA continuació us proposem un recull de propostes referides a les diferents etapes educatives.\nOrientacions d’educació infantil\nCal compaginar temps de joc autònom en què l’infant decideixi què vol fer i com, amb temps i activitats compartides amb l’adult. Per al temps de joc autònom hem de posar a l’abast de l’infant materials diversos amb els quals pugui elaborar el seu joc: materials per fer construccions, objectes o robes que serveixin per disfressar-se, materials inespecífics (conquilles, bastons, peces de fusta, envasos…), titelles, ninos, cuinetes, contes, fulls, estris d’escriptura… Pel que fa a les activitats compartides amb l’adult podem fer diferents propostes que ajuden\nal desenvolupament de les seves capacitats. Per exemple:\n● Activitats de comunicació\n○ Llegir contes, demanar als infants que ens els expliquin després, que els acabin de forma diferent…\n○ Mirar contes del web de TV3: Una mà de contes.\n○ Realitzar un diari i anar-hi incorporant: les anècdotes del dia, retalls d’imatges, petites converses, dibuixos, retalls de paraules de catàlegs…\n○ Triar una història o conte i representar-lo amb titelles o escenificant-lo.\n○ Inventar històries, dibuixar-les, escriure què hi passa (com ho vulguin escriure).\n● Activitats a l’exterior:\n○ Sortir a passejar (si és possible) i cercar en l’entorn objectes que tinguin característiques determinades: d’un color determinat, amb una forma determinada, etc.\n○ Caminar, córrer, saltar, grimpar, fer equilibris… sempre que sigui possible.\n● Activitats d’experimentació, en podeu trobar alguns exemples a:\n○ Manual de experimentos\n○ Aprenent amb les mans\n○ Manualitats amb material reciclat i altres activitats per fer amb nenes i nens (cuinetes, llegim, decorem, ens divertim…)\n● Jocs de taula:\n○ Parxís, sudoku, trencaclosques, jocs de cartes, etc\n● Activitats en entorns digitals:\n○ Enregistrar un àudio o un vídeo amb un conte, una cançó o un relat amb l’infant com a protagonista, i escoltar-lo o veure’l. Comentar amb l’infant què poden fer diferent, com ho poden enriquir…\n○ Instal·lar a la tauleta alguna de les apps referenciades al portal Toolbox … i acompanyar els infants en la tria de l’app, en el funcionament i durant el joc.\n○ Realitzar els jocs que et proposa el web Edu365\n● Col.laborar en les tasques de la llar\n○ Ajudar en la preparació del menjar: pelar fruita, preparar amanides, preparar el berenar…\nOrientacions d’educació primària\nCal compaginar temps de lleure i de joc autònom en què els nens i les nenes decideixin què volen fer i com, amb temps i activitats compartides amb els adults. Per al temps de lleure i de joc autònom hem de posar a l’abast dels els nens i les nenes recursos i materials diversos amb els quals puguin elaborar els seus jocs: materials per fer\nconstruccions, objectes o robes que serveixin per disfressar-se, materials inespecífics, titelles, ninos, cuinetes, contes, llibretes, pintures… Pel que fa a les activitats compartides amb els adults es poden oferir diferents propostes\nenriquidores que afavoreixen els aprenentatges. Per exemple:\n○ Gràfica de temperatures. Recull sistemàtic de la temperatura que marca el termòmetre cada dia a una mateixa hora del dia durant dues o tres setmanes. En acabar es pot fer una gràfica que reculli aquestes dades tot indicant la mitjana i explicar què s’hi observa. Si no es disposa de termòmetre es pot\nconsultar la pàgina web del Servei Meteorològic de Catalunya.\n○ On és més barat? Fer una llista de coses que voldríem comprar anotant el preu que té en diferents botigues online. Identificar quin és el preu més barat, el més car i la diferència de diners que ens podríem estalviar si compréssim el més barat.\n○ Quina oferta m’interessa? Anotar les ofertes on no hi hagi indicat el percentatge de descompte (per exemple 3×2, segona unitat a meitat de preu, etc.). Intuïtivament decidir quina és la millor. Després calcular el percentatge de descompte que et fan en l’article comprat a cadascuna de les diferents\nofertes i comprovar d’aquesta manera si la intuïció ha estat la correcta.\n○ Desenvolupament de cossos geomètrics, (veure vídeo) per si us interessa el material https://drive.google.com/a/escolaramonbergada.cat/file/d/1qJVyv66U_-U0CFiS1XQewmwtdLIYT_gU/view?usp=drivesdk…\n○ Recursos de matemàtiques de 1r a 4t Innovamat\n○ Els virus Què són? Com són? Quins tipus hi ha? Què és el coronavirus? A qui afecta? A totes les franges d’edat? A tots els països? Els antibiòtics poden servir per lluitar contra els virus? Quina diferència hi ha entre un antiviral i una vacuna? Per què no hi ha ara mateix una vacuna contra el coronavirus?\n○ Les vacunes Què són? Com funcionen? Com es produeixen? Per què no hi ha una vacuna per al coronavirus? Per què és convenient vacunar-se? Com afecta a tota la població que hi hagi grups de persones que no es volen vacunar?\n○ Seguiment de la pandèmia Consulteu cada dia la informació que donen els mitjans de comunicació i els portals del Departament de Salut com: http://canalsalut.gencat.cat/ca/salut-az/c/coronavirus-2019-ncov/. Feu un comentari cada dia sobre la situació (en un blog, en un clip de vídeo, etc.).\n○ Manual de experimentos preescolar Edelin Bravo\n○ Ajudar en la preparació del menjar: pelar fruita, preparar amanides, fer el berenar…\nEls infants també volen saber què passa\nCom explicar als infants els motius de l’aïllament o quarantena pel coronavirus.\nUn nou conte digital explica als nens què és el coronavirus\nL’editorial Sentir publica “Rosa contra el virus”,de Mercè Bermajo, que es pot descarregar gratuïtament.\nP. Francesch /Acn 16.03.2020 | Regió 7\nL’editorial Sentir, especialitzada en psicologia, ha publicat l’obra digital “Rosa contra el virus. Conte per explicar el Coronavirus i altres virus possibles” de Mercè Bermejo, directora de Sentir, amb col·laboració amb el Col·legi Oficial de Psicologia de Catalunya. L’obra va dirigida a nens i nenes entre 4 i 10 anys i té com a objectiu explicar als més petits, acompanyats dels pares, de la forma més senzilla i clara, què és un virus i ajudar-lo a gestionar les seves emocions.\nLa gallina dels ous d’or\nMarta Vila Algué06/03/20\nEl passat dimecres, dins el programa “Anem al teatre”, els alumnes de 1r i 2n de primària van anar a Berga a veure l’espectacle LA GALLINA DELS OUS D’OR.\nHi havia una vegada dos pobres grangers que tenien el costum d’acollir totes les aus extraviades que… Llegeix més»\n1r, 2n, General, Naix.2012, Naix.2013, Portada, Primària 0\nEl flautista d’Hamelín\nA l’hora de treball cooperatiu en xarxa un grupet de nenes i nens de 4t, 5è i 6è van preparar i assajar l’ obra de teatre ” El flaustista d’Hamelín”.\nAquí us deixem el vídeo del dia que van representar l’obra als seus companys i companyes.\n4t, 5è, 6è, General, Naix.2008, Naix.2009, Naix.2010, Portada, Primària 0\nEl passat dijous 20 de febrer vam celebrar el dijous Llarder.\nEl grup dels petits van esmorzar i jugar al parc de la Font de l’Ermita.\nEls mitjans van passar el dia a Sant Marc i els grans a Obiols.\nA continuació podeu veure el recull de fotografies.\nOlga Núñez Soler28/02/20\nEl divendres 28 de febrer hem participat a la rua infantil del Carnestoltes de Gironella. Tota una colla de troianes i troians hem passejat per l’Avinguda de Gironella lluint les nostres disfresses i somriures.\nEls nens i nenes de 6è ens han acompanyat tot fent una sonora batucada.\nUs deixem una mostra de fotos.\nCIÈNCIA AL MUSEU BLAU\nLES NENES I ELS NENS DE LES CLASSES DE L’AIGUA, DEL BOSC I DE L’AIRE HEM ANAT AL MUSEU BLAU DE BARCELONA.\nHEM ESTAT AL NIU DE CIÈNCIA ON HEM INVESTIGAT. PER AIXÒ HEM HAGUT D’ESCOLTAR, TOCAR, MIRAR, PENSAR….\nI TAMBÉ HEM VISITAT TOTS ELS ESPAIS DEL MUSEU. ENS HEM ATURAT EN ALLÒ QUE MÉS ENS HA DESPERTAT LA CURIOSITAT.\nCLIQUEU AQUÍ PER VEURE L’ÀLBUM DE FOTOS DE LA CLASSE DE L’AIGUA (P3)\nCLIQUEU AQUÍ PER VEURE LES FOTOS DE LA CLASSE DEL BOSC (P4)\nCLIQUEU AQUÍ PER VEURE LES FOTOS DE LA CLASSE DE L’AIRE (P5)\nGeneral, Infantil, Naix.2016, Naix.2016, P3, P4, P5, Portada escola, Gironella, museu Blau, p3 0\nSnow a la Molina\nEls dimarts 11 i 18 de febrer els nens i nenes de tercer i quart vam anar a la Molina a practicar Snow dins del programa d’Esport Blanc Escolar.\nAquí us deixem algunes fotos.\nFotos 1r dia\nFotos 2n dia\n3r, 4t, General, Naix.2010, Naix.2011, Portada, Primària 0\nItinerari per Gironella\nEl passat dilluns 10 de febrer els i les alumnes de 5è vam realitzar l’itinerari per Gironella que havíem estat preparant dins el projecte “Coneix l’entorn del meu poble”.\nEl punt de sortida va ser a l’escola i seguidament vam anar parant a diferents llocs que… Llegeix més»\n5è, General, Naix.2009, Portada, Primària 0\nAvinguda Catalunya, 107\n08680 Gironella Catalunya Espanya\nJa tenim canal de Telegram!\nFeu clic per subscriure-us-hi!\nRes per mostrar entre el 9 de maig de 2021 i el 8 de juny de 2021.\nUs avisarem si hi ha continguts nous.\nEscola de Gironella | https://agora.xtec.cat/escolagironella


Catalunya a indymedia - Indymedia Barcelona\nCatalunya a indymedia\nper Sorol defons\t 09 set 2003\nDiada de Catalunya no existeix a la columna central d'indymedia\nEstem a 10 de setembre i a la columna central d'indymedia no es fa referència a la diada nacional de Catalunya. Que no es fan actes? O és que no és prou important per la gent d'indymedia barcelona? O potser és que l'intent de recuperació dels drets d'un poble només és important si està a x quilòmetres de distància. Sembla que això és bastant corrent entre els moviments alternatius de Barcelona (amb excepcions), ja que són capaços de manifestar el seu recolzament per qualsevol poble de l'altre punta del món i ometre el català. Els mateixos que lluiten contra el feixisme col·laboren en un dels objectius del franquisme: fer oblidar la realitat de la nació catalana. Potser si que és necessari un indymedia dels Països Catalans. L'indymedia barcelona no fa ressò de la diada tot i ser el media center de la capital de Catalunya. Realment va fer tant bona feina el franquisme com perquè la gent dita progressista s'oblidi d'un país? Em temo que si, l'etnocidi (extinció deliberada d'una cultura per una altra) franquista va ser eficient ( per no parlar de genocidi) i ha deixat un pòsit considerable en molta gent. Crec que hauríem de començar a reflexionar que en tenim d’aquest pòsit cadascú de nosaltres.\nRe: Catalunya a indymedia\ndoncs desgraciadament tens molta raó.\nper Ernest\t 10 set 2003\nJo també penso com tú.\nHi ha com un cert complexe amb tot el tema de Catalunya.\nper jordi\t 10 set 2003\nAixò és el clar reflex del que es viu als carrers de la Barcelona, on els ideals de l'antiglobalització paradoxalment obliden la cultura del pais on viuen. És la globalització "mestiza" dels antiglobalitzadors, i malauradament per la nostra llengua, parla en castellà. Si durant el franquisme, defensar el català era una lluita per les llibertats; ara, durant l'aznarisme, per molts antiglobalitzadors si defenses el català, ets curiosament: un insolidàri, un intransigent amb els nouvinguts i tens una mentalitat una mica estreta.\nAh, i el PP encantat, és clar.\nper no tan sorpresa\t 10 set 2003\nÉs trist però aquesta "despreocupació" també és un reflex del que es publica a la columna dreta. Fixeu-vos en les notícies. Si la mateixa gent que participa en indymedia no s'interessa per tot això, doncs també és normal que no ho faci el col·lectiu editorial. El problema, doncs, no és només d'indymedia, com ja heu dit. Apa, bona diada!\nA Catalunya el preu mitjá per habitatge s'ha vist incrementat en un 91% als darrers 7 anys segon La Caixa. Es aquesta la Catalunya 'antifranquista'.\nper Al carrer!!\t 10 set 2003\nEs que la teva "Catalunya antifranquista" es responsable d'aquest increment? Si es així, explica'ns perque. Pero em sembla que no, i que ja ens has donat un altre motiu més per sortir demà al carrer. Gràcies!!\nper omar\t 10 set 2003\nA la ciutat de Barcelona es practiquen 4000 desnonaments cada any, 4000 persones expulsades per ordre judicial del seu habitatge per no poder pagar el lloguer.\nHi ha cada cop més gent treballant en condicions molt precàries per salaris de misèria.\nI què fa la gent? Viure amb por i solitud aquesta misèrica, aquesta precarietat.\nDurant la invasió de l'Irak, molta gent va sortir a manifestar-se. Però la gent que sortia en aquestes manifestacions continua sola, enfrontant-se en solitud amb els seus problemes quotidians. No va sorgir cap subjecte social ni cap projecte col.lectiu arran d'aquells esdeveniments.\nVull dir amb tot això que, ara com ara, molta gent té greus problemes de pura supervivència, problemes amb els quals s'ha d'enfrontar sola i atemorida. Aquest és el panorama polític que tenim avui a Catalunya. Per això penso que és injust atribuir al colectiu editorial indiferència davant el fenòmen del nacionalisme català. La columna dreta i el que queda recollit a la columna central reflecteixen aquesta realitat angoixant. No dic que el discurs nacionalista català sigui responsable d'aquesta situació, en absolut, el que dic és que és un discurs que es va construir durant el franquisme i durant la transició, i que, malauradament, no ha sabut recollir aquestes noves realitats que patim. No és pas un retret, sino una invitació a que tots plegats ens ho pensem.\nQuan es veu que les consignes entorn a la identitat catalana no aixequen massa entusiasmes en segons quins àmbits, l'explicació més "simple" és atribuir aquesta fredor a l'espanyolisme incoscient de la gent, però potser la veritable raó és que la lluita entorn de la identitat catalana no conecta o no dóna respostes als problemes amb els quals s'enfronta la gent cada dia: sobreviure enmig de la precarietat, la por i la solitud.\nRe: A la calle que ya es hora !\nper costa\t 10 set 2003\nVisca la Catalunya que lluita! La Diada és el millor dia per denunciar l´imperialisme, el colonialisme i el nacionalisme annexionista que practica el Partit Popular. 11 de setembre: senyeres i llençols blancs a finestres i balcons.\nper maria\t 10 set 2003\nEstoy harta que se compare y equipare la opresión que sufren diferentes pueblos del mundo, no todo es lo mismo, no es comparable Palestina a Catalunya...\nper Soroll de fons\t 10 set 2003\nEm refereixo al comentari d'omar. Ens dius que el discurs del nacionalisme català es construeix durant el franquisme i la transició. Això no és així. Només a tall d'exemple (si el que es vol és fer un repàs històric millor un bon llibre) crec que hauries de recordar que durant la segona República la Generalitat estava governada per Esquerra Republicana de Catalunya.\nPer altra banda ens parles de la gent que es queda sense vivenda i ens dius que hi ha problemes més importants pel dia a dia de la gent que el fet nacional. Estic d'acord que és més important menjar cada dia i dormir sota un sostre que un país i tota la riquesa que aporta la seva cultura a l'hora d'interpretar el món. Si no menges et mores. Però trobo que aquest fet no justifica l’actitud de l'equip editorial (que és qui decideix que surt a la columna central) respecte Catalunya. O és que és més important el canon de l’SGAE que el problema de la vivenda? Doncs em sembla que el tema del canon si que hi és a la columna central. El que vull dir és que es poden tractar tots els temes i també el de la Diada, que és prou important.\nper sempre igual\t 10 set 2003\nQue el discurs catalanista apareix durant la dictadura? Crec que ens falta a tots estudiar una mica d'història. Us recomano els quaderns que l'Antoni Ferret ha anat publicant a indymedia durant uns mesos.\nD'altra banda, si tot és qüestió de prioritats, aleshores què fem treballant per construir una eina com indymedia, basada en les noves tecnologies? No és això una prioritat o un luxe dels països rics, que no han de buscar-se el pa de cada dia? Si la resposta és que indymedia és una eina útil per treballar per un món més just, aleshores jo reclamo la independència dels Països Catalans pel mateix motiu. Només cal mirar la quantitat de moviments socials que tenim i el volum d'esforços que dediquem a causes solidàries. Les manifestacions contra l'ocupació d'Irac a Barcelona van ser de les més multitudinàries, per exemple. Si ens poguéssim autogestionar, no milloraríem la vida de tots els nostres conciutadans? I de ben segur que seguiríem essent un poble que lluita pels altres pobles, començant pel poble espanyol, i no només per ell mateix.\nsi vols mes catalunya a imc-bcn...\nper catalana\t 10 set 2003\ncol·labora amb la gent q fa columna central. si no se fiqen mes noticies es perq no se tenen recursos humans. millor q criticar es fer!!! per eixample jo estic amb l'organització del 11oct alternatiu a la rambla del rabal i no puc fer la noticia. pero no me fiqe a criticar sense saber perq no hi es aqesta noticia.\nL'autoodii l'acomplexament en són les causes. Jo no tinc vergonya d'afirmar que vull els Països Catalans lliures.\nes ben cert lo que diu 'no tan sorpresa': la columna central refleixa les contribucions a columna dreta, si no es publica noticies sobre un tema es dificil que els/les editor*s el destaquen.\na mes em sembla que de vegades algun*s obliden que indymedia es cap empresa, els/les que hi treballen ho fan a su temps lliure. aquest temps lliure - com el de tothom - es limitat i gairebé mai es suficient com per fer totes les coses que ens semblan importants o ens agraden. a mes la gent té differents interessos i preferencies. un* editora amb ganes de currar-se algo sobre la diada per columna central potser que no té temps, mentre altre editor* amb temps prefereix treballar el tema okupació que també es d'actualitat i hi ha contribucions a saco. un* altre dona prioritat a la situació dels inmigrants de les casernes de sant andreu, tampoc menys important que altres temes.\nqué proposeu? qué algù deixi el tema que prefeireix i treballi un altre? qué indymedia tingui un*s jefes que defineixen les prioritats i distribuyen la faena? gracies, em marxo!\nproposo altre cosa: qui no estigui content que posi mans al'obra. podeu escribir a barcelonaindymedia ARROBA moviments.cat i a veure si ens veiam a una assamblea. a indymedia som 4 gatet*s, no donem abast a cobrir absolutament tot i a mes amb actualitat.\np.d.: independentment de les queixes un company del equip editorial va treballarels darrers dies en el tema llinguistic i está a punt d'apareixer a columna central\nper jk\t 10 set 2003\nVeniu i treballeu amb nosaltres!!!!!!!!!!\nSom pocs, i no tenim molt de temps ni recursos, també tenim una vida, un treball, unes necessitats... LA ASSEMBLEA DE INDY ESTÀ OBERTA A TOT EL MÓN QUE VULLGA TREBALLAR.\nTreballeu per la contrainformació, no la cremeu.\nper mussons\t 10 set 2003\nTotalment d'acord Tech. No es la primera vegada que pq no apareix un tema concret a la part central de indymedia la gent comença a carregar-se la feina que fan aqui molt injustament. Quan amb el temps que tardeu en fer un escrit d'aquest en que us queixeu podrieu haver fet un Articlillo...\nper ciudadano\t 10 set 2003\n¿Qué es lo que hay que celebrar?, ¿me lo podríais explicar?\nRe: Catalunya a indymedia!!\nper Al carrer\t 10 set 2003\nEstic d'acord amb Tech, cal participar-hi més tant pel que fa a columna de la dreta com a la columna central. Respecte aquesta darrera el millor es participar-hi a Indymedia. Fer-ho sería positiu per tots plegats!\nPer ciudadano; si no saps que es celebra doncs ja és hora que t'assabentis, si estàs dient que no hi ha res a cel.lebrar doncs ho respecto perque pots fer el que vulguis.\nSegons els comentaris de molta gent, hauríem de deixar de lluitar contra les ETT´s perquè al món hi ha gent que s´està morint de gana. Lluitar pels drets socials, no està en contraposició amb la lluita pels drets nacionals, el que sí passa és que molta gent no és conseqüent, i no només per l´espanyolisme, sinó també perquè en akest país enkara hi ha gent que es pensa (omar) que el nacionalisme és Pujol. Sí, sí, sembla mentida però és així. És a dir, ells agafen totes les organitzacions, independentment de la seva ideologia, que tenen com a marc d´actuació els Països Catalans o Catalunya (CiU, maulets, endavant, CUP, ERC, PSAN...) i les posen totes al mateix sac. La seva ideologia és igual. Per akesta regla de tres, no serien també el mateix el PP, PSOE, IU, CNT... Jo tinc bastant clar que IU i la CNT no tenen res a veure amb els dos primers. El que kal, ara, és que akesta anormalitat política que provoca que molts col.lectius que es dediken a solidaritzar-se amb tots els pobles menys el seu, facin un pas endavant i siguin CONSEQÜENTS, I A MÉS de fer el q fan (q està de puta mare) s´aplikin el cuento a casa seva. SALUT I REVOLUCIÓ!\nper stafe\t 10 set 2003\nJo sincerament crec que SI que es interessant veure que a columna central hem passat una mica de la diada. No porque "ho hem de fer" o per qui sap quin deure "nacionalista", sino senzillament perque se suposa que columna central reflexa columna dreta; i a c dreta si que han surtit moltes noticies sobre la diada.\nAixo crec que ens hauria de fer pensar, més que fer-nos queixar... a lo millor es cert que hi ha pocs indepes al col.lectiu editorial, i que ens deixem portar mes per altres temes... o que no som prou capacos de delegar la feina quan no podem o no volem fer-la... de fet, jo no he tingut ganes de ficar-me a fer la noticia sobre l'11-S, he col.laborat a la de torres i bages, a la de presons, ... pero no m'he animat a fer res sobre l'11-S pq no es un tema que em motivi molt. Pero veure que no hi ha res sobre la Diada a un mitja que es diu indymedia barcelona, quan les parets de barna estan plenes de pancartes indepes, em sap greu, sincerament. Amb lo que m'agrada dir "indymedia es com el carrer"!!!\nCrec que a indy barna som molt hippies, i quan no tenim ganes de fer algo no ho fem i ja esta, sense preocupar-nos massa de la coherencia... i llavors hem d'estar molt atents a lo que "la gent" ens diu, intentar implicar mes a gent nova i gent diferent, per evitar de monopolitzar la eina entre un grupet de persones.\nQue per cert: crec que hi ha pocs indymedias tan oberts i tan poc omogenics com indy bcn... pero encara podem ser-ho mes!\nper luca\t 11 set 2003\nQuan, a la meva nota 'en la fiesta nacional...', deia 'Es aquesta la Catalunya antifranquista' volía fer-ho com a pregunta. Ja se que no es així, pero la mevia idea era només tornar a plantejar la qüestió del caracter de classe de l'expltocació capitalista -sí, la espanyola es clar que també, encara que els burguessos catalans y espanyols perdin el cul per acompanyar al nordamericans y participar al repartiment del pastís mentre la gent s'ha de canviar de casa o de feina amb creixents dificultats -i més si en tens fills/es. La meva intenció era sortir del etern plantejament victimista dels nacionalistes, que no ho passan pitjor que els assalariats (amb feina o sense, amb casa propia o sense, etc). La qüestió es -i ara no me n'oblidaré la interrogació-: A quí convé que nosaltres ens peleem per la llengua o per temas histórics?\nPer cert i per variar. Cap informació de les manis a la tele. Unes pobres parauletas a TV3 (per compromís, suposso).


La gihad s’anuncia per televisió però viu i treballa a casa (nostra) | Catalunya | EL PAÍS Catalunya\na l'aguait | revista de premsa\nLa gihad s’anuncia per televisió però viu i treballa a casa (nostra)\nLa filiació nacional d'alguns dels presumptes terroristes de l'EI detinguts a Catalunya sacseja novament la societat secularitzada\nBarcelona 10 ABR 2015 - 19:31\tCEST\nJorge Fernández Díaz, sol, al Parlament. Uly Martín\nTot d'una hem descobert amb sobresalt "la gihad a casa" (El Periódico) en un petit país habitat en bona part per agnòstics, ateus i aliens al credo catòlic, segons dades del baròmetre sobre religiositat publicat pel Centre d'Estudis d'Opinió (CEO). La secularització intensiva i el fonamentalisme violent emergeixen una vegada més com les grans plaques tectòniques del nou segle. El moviment tel·lúric ja és visible arreu, des del centre de París fins al cor de Tunísia o un barri popular de Sabadell, amb l'agreujant afegit de l'inquietant fenomen dels conversos.\n"Alarma local, problema global", titulava l'Ara en relació amb la detenció de la presumpta cèl·lula gihadista a la qual la policia atribueix plans per atacar comissaries de policia i llocs sensibles de Barcelona. "L'únic patró comú entre els que s'apunten a l'integrisme islamista violent és la ràbia contra Occident", destaca el diari en una hipòtesi d'urgència davant la presència de molts nacionals entre els detinguts.\nEn tot cas, l'atroç atemptat d'Atocha el 2004, amb gairebé dos-cents morts, ja va marcar en el seu dia Espanya com a escenari local d'aquest nou conflicte d’abast mundial. "Estem davant d'un repte glocal", escriu l'editorialista en una síntesi lingüística de la doble perspectiva del cas. Un repte que, com a mínim, afecta tot Europa, i que, per tant, hauria de ser tractat des d'instàncies comunitàries i internacionals, amb coordinació policial i, també, amb polítiques comunes des d'un punt de vista social, fent pedagogia de la integració més que atiant el discurs de la por i el rebuig". Ara per ara, però, la por i el rebuig creixen davant l'omnipresència del fenomen a la franja prime time dels grans mitjans de comunicació i el torrent incessant de les xarxes socials.\nL''altre' també som 'nosaltres'\nLa globalització del fenomen del terrorisme en nom de la gihad ja ha complert diversos lustres, però quan es manifesta en la proximitat sempre sembla nou, inesperat i inexplicable. Sobretot quan implica alguns d'"els nostres" com a presumptes actors. "El 68,6% dels detinguts des del 2013 eren de nacionalitat espanyola", escriu Florencio Domínguez a La Vanguardia a partir d'un estudi de Fernando Reinares i Carola García-Calvo per al Real Instituto Elcano. "Els autors consideraven sorprenent la dada perquè només el 16,6% dels arrestats entre el 1996 i el 2012 tenien aquest origen", afegeix per subratllar les dimensions del que denomina "espanyolització del gihadisme".\nCertament, l'última operació dels Mossos d'Esquadra contra les xarxes gihadistes a Catalunya ha electritzat els mitjans davant la filiació domèstica de gran part dels detinguts i la concreció dels pretesos objectius. "Denis Diderot, una de les figures de la Il·lustració francesa, va escriure que del fanatisme a la barbàrie només hi ha un pas", escrivia Màrius Carol amb la seva acostumada erudició a La Vanguardia, on exhortava a "llegir més Diderot en lloc d'embrancar-se en polèmiques".\nLa polèmica no era menor, ja que portava la marca de ferro del ministre Jorge Fernández Díaz, titular d'Interior del Govern central. Les seves al·lusions al paper d'Àngel Colom al capdavant de la fundació Nous Catalans en mitjans de la immigració musulmana han aixecat una gran polseguera. "El que crida més l'atenció no és el despropòsit –d'altra banda usual–, sinó el dia que escull per deixar-lo anar", escrivia Pilar Rahola en el mateix diari. "Aquí se sumen les dues notables coincidències: el viatge del president Mas als Estats Units, amb el maldecap que provoca al Govern espanyol, i l'extraordinari èxit policial dels Mossos", deia amb escàndol.\nFrancesc-Marc Álvaro també ha carregat contra l’incontinent ministre en aquesta mateixa línia. "L'esquema d'aquestes declaracions tan peculiars pretén insistir en una idea perversa i malintencionada: (...) una Catalunya fora de l'Estat espanyol seria un perill enorme per a la seguretat europea i mundial", escrivia dies després en les mateixes pàgines. "Els terroristes islamistes, els narcotraficants i les màfies de tota mena camparien lliurement entre nosaltres donat que l'Estat català seria poc menys que un Estat fallit, expulsat –com deia un altre ministre– a l'espai sideral pels segles dels segles", afegia al respecte.\nUn cop més, el diari Ara ha reclamat el cap del ministre i ha emplaçat tots els partits catalans a exigir-ne la dimissió. "El to i sobretot el contingut d'aquestes declaracions és infame i vergonyós", assenyalava l'editorial amb duresa. "Insinuar que l'independentisme, a més de provocar una misèria generalitzada i l'aïllament internacional, pot ser el responsable d'un atemptat terrorista és superar tots els límits de la demagògia i la mala fe", concloïa l'editorialista en el mateix to .\nEl Punt Avui denunciava igualment "la barreja intolerable del ministre", encara que expressava la seva condemna amb més contenció. "Com si volgués esguerrar l'impacte de l'operació policial (...) Jorge Fernández Díaz va fer unes lamentables declaracions establint un rocambolesc paral·lelisme entre l'independentisme, el terrorisme i els musulmans", escrivia l’editorialista, qui no obstant això celebrava l'actuació dels Mossos d'Esquadra. "Reconforta comprovar com en comptes de perdre's en polèmiques interessades es vetlla per la seguretat de tots", subratllava el diari amb visible satisfacció.\nCom no podia ser d'una altra manera, el diari ABC va donar suport sense reserves al ministre de l'Interior. "Catalunya és l'escenari favorit de les xarxes gihadistes per al seu proselitisme i la captació i exportació de terroristes", deia l'editorial del diari abans de secundar Fernández Díaz. "En aquest context –afegia– s'emmarquen les paraules del ministre reprotxant a determinats grups independentistes radicals les seves relacions amb persones i col·lectius de l'islamisme extremista".\nUn cop més, les querelles domèstiques acaben contaminant un afer d'abast transnacional i transversal on, malgrat tot, hi ha intents de cercar una perspectiva útil. "És important establir una clara distinció per evitar tota confusió entre el que és un missatge revelat i el que suposa una perversió moral", escriu l'antropòleg Jordi Moreras a El Periódico. "El gihadisme ha de ser tractat des d'una perspectiva de seguretat, però no així el salafisme, que requereix polítiques socials actives per evitar la desintegració", subratlla el professor de la Universitat Rovira i Virgili. En efecte, les urgències materials del problema no poden ofuscar el diagnòstic i pervertir, per tant, les vies o procediments de solució.\nReligiositat i diversitat\nJa sigui per atzar o per necessitat, combinació que explica l'evolució de les coses des de l'inici de la vida des de la perspectiva científica, el Centre d'Estudis d'Opinió (CEO) ha aportat dades d'actualitat en el seu primer "baròmetre sobre religiositat i gestió de la seva diversitat". En plena histèria sobre el gihadisme i l'amenaça del DAESH (acrònim àrab d'Estat Islàmic), l'estudi revela que l'islam és la segona religió de Catalunya encara que només afecta el 7,3% de la població, de la qual només la meitat es defineix actualment com de fe o tradició catòlica.\nGairebé un terç (30%) de la ciutadania, però, es declara atea o agnòstica. Després de les esglésies i centres habituals de culte de confessió catòlica (2.534 el 2007) i les 725 esglésies evangèliques, l'islam és la tercera religió en nombre de llocs de culte (256 oratoris, majoritàriament improvisats), segons el mateix estudi. "Dels 1.264 centres de culte islàmic identificats a Espanya, les forces de seguretat n'han vinculat 98 amb el salafisme, i una mica més de la meitat (uns 50) són a Catalunya", escriu a La Vanguardia Eduardo Martín de Pozuelo, que cita fonts dels serveis d'intel·ligència i informació de les forces i cossos de seguretat de l'Estat (FCSE). Res que no estigui passant des de fa temps en altres països de l'entorn, com França, el Regne Unit o Alemanya.\nLa salut en temps de crisi\nLa demoscòpia també ha aportat els últims dies dades significatives sobre altres aspectes de la població, sotmesa diàriament al pes i el discurs de la crisi social i econòmica i les amenaces o incerteses d'àmbit global. L'última Enquesta de Salut de Catalunya 2014 revela, per exemple, que un 18% de ciutadans pateix estats ansiosos o depressius i el 31% sent alguna mena de malestar, segons destaca El Periódico.\nL'estudi diu moltes coses, entre les quals que el sobrepès afecta el 48% d'adults i que el 12% dels nens de 6 a 12 anys, ni més ni menys, són obesos. També adverteix que l'hàbit de beure en proporcions de risc creix entre els menors de 24 anys, entre molts guarismes rellevants d'origen divers. "Potser tant interès dels governants per la nostra salut i tanta promoció de malalties en els mitjans contribueix més del que ens pensem a perpetuar l'endèmia d'ansietat i depressió, que no aconseguim eradicar ni amb l'oci –cada vegada més sedentari i tecnològic– ni amb visites al metge", escriu amb fi bisturí Antonio Sitges Serra, catedràtic de Cirurgia de la UAB. "Avui, els autèntics enemics de les malalties cròniques que ens haurien de preocupar més que el càncer són les relacionades amb els nostres estils de vida. Menys plat i més sabata, igual a menys metges", afegeix amb una certa sorna.\nVes per on, ja sigui per casualitat i/o per necessitat una vegada més, els actors socials i fins i tot la mateixa Generalitat s'han emplaçat a influir en les males costums i ajustar els horaris i pràctiques quotidianes als estàndards més saludables de la majoria dels nostres veïns europeus. "El Parlament es planteja una llei per europeïtzar els horaris", anunciava La Vanguardia com a avançament d'una reforma que afectaria els àmbits laboral, educatiu, comercial, funcionarial i de l'oci. La clau central és avançar unes dues hores el dinar i el sopar. "Amb la pedagogia, amb la difusió de bones pràctiques i amb les proves pilot per si soles no n'hi ha prou", constata Cristina Sen en la crònica sobre el cas.\nL'afer reneix com un serial en vigílies electorals, com tantes coses. "No ens en sortim: hem acabat fent normal un sistema familiarment absurd, econòmicament ineficient, letal per a la salut i amb un alt cost social", escriu Ignasi Aragay a l’Ara. "Tots ens queixem, els sectors més directament afectats ho comencen a tenir clar; però ningú no s'atreveix a fer el primer pas. Falta lideratge. Qui s'hi posa?" Lideratge, vet aquí la qüestió.\nVuit detinguts en una operació contra una cèl·lula gihadista


TotAlzir@: Més de 300 corredors assisteixen a la Gala Final del IV Circuit Ribera de Xúquer 2014\nMés de 300 corredors assisteixen a la Gala Final del IV Circuit Ribera de Xúquer 2014\nAlginet es va posar de gala divendres a les 20.30 h per tancar el IV Circuit Ribera Xúquer 2014. L’acte es va celebrar a la sala de la caixa Rural d’Alginet i va estar conduït pel famós corredor Recaredo Agulló i pel president del club d’Atletisme d’Alginet, Xavi Ausina.\nLa sala va acollir més de 300 persones vingudes dels 14 pobles que formen el circuit. Entre els corredors hi havia de grans i menuts, ja que aquest any ha estat el primer any en el qual el circuit tenia categories inferiors.\nEn l’acte es van entregar els trofeus als guanyadors de cada categoria i a aquells que han fet el mínim de curses exigides. Xavi Ausina, president del Club d’Atletisme d’Alginet, club responsable de l’organització, tancà l’acte agraint la participació i afirmava que havia estat un honor que Alginet fóra aquest any el poble seu del IV Circuit. En acabar l’acte, els assistents van gaudir d’un refrigeri.\nEtiquetas: Alginet, NOTICIAS DEPORTE, SOCIEDAD: CELEBRACIONES


El pediatre manresà Joan Sitjes mor als 71 anys per coronavirus - Regió7\nEl pediatre manresà Joan Sitjes mor als 71 anys per coronavirus\nVa ser cap del servei de Pediatria d'Althaia fins al 2015. Des de llavors passava consulta a la Clínica Sant Josep\nEl pediatre manresà Joan Sitjes Costas va morir ahir per coronavirus a Sant Cugat del Vallès, municipi on residia des de feia més de trenta anys. Fa un mes va ser ingressat a l'hospital de Sant Cugat amb símptomes de la malaltia i el seu estat de salut va anar empitjorant fins que el van ingressar a l'UCI, on va estar tres setmanes intubat i finalment va perdre la vida. Sitjes tenia 71 anys i era especialista en gastroenterologia pediàtrica. Va ser cap de Pediatria d'Althaia entre el 2007 i el 2015, quan es va jubilar, malgrat que ara encara mantenia l'activitat a la Clínica de Sant Josep.\nSitjes va iniciar la seva carrera a l'Hospital de Sant Joan de Déu de Manresa a final dels anys 70, on va arribar derivat des de l'hospital de l'orde a Barcelona per cobrir guàrdies de pediatria. Posteriorment, el 1983, va ser un dels impulsors del servei de pediatria jerarquitzat. Dins el departament va tenir els càrrecs d'adjunt, cap clínic, tutor de residents i cap del servei de Pediatria des del 2007 fins al 2015, quan es va jubilar i va passar a col·laborar amb Althaia a la Clínica de Sant Josep. A més, el doctor manresà va ser professor col·laborador a la Fundació Universitària del Bages més de vint anys, des del 1993 fins fa dos anys, segons van confirmar ahir fonts d'UManresa a aquest diari. Feia classes de patologies pediàtriques i compartia assignatura amb una infermera, amb qui ensenyaven als alumnes a fer cures d'infermeria a infants i adolescents.\nUn metge molt apreciat\nEl doctor Santi Nevot, amic de Sitjes i que fins aquest any ha estat al capdavant del departament maternoinfantil d'Althaia -ara ja jubilat-, destaca del manresà que era una persona que «es feia estimar moltíssim, era un gran pediatre i tenia molt do de gents». Sitjes havia atès diverses generacions de bagencs com a pediatre. La seva pèrdua ha provocat diverses mostres de condol a les xarxes, ja que era un professional molt apreciat a la ciutat per la seva llarga trajectòria i la seva relació amb els infants. El Facebook d'Althaia i de la Clínica Sant Josep, que van compartir la notícia, es va omplir de missatges de condol. També el president del Col·legi de Metges de Barcelona, Jaume Padrós, va expressar el seu condol a Twitter.


UNIVERS COUNTRY: agosto 2011\nPALAU-SOLITÀ I PLEGAMANS. III MARATÓ DE L’ASSOCIACIÓ COUNTRY DE CAN FALGUERA\nEns convocaven a les 20,00 del dissabte 27 d’agost a la Plaça de l’Estruch; segons el programa es faria un primer tram de la Marató fins a les 21,30, i des d’aquella hora fins a les 22,30 hi hauria un sopar, per continuar ballant fins a les 2 del diumenge.\nHi havia una més que bona assistència; possiblement – entre altres raons – per la seva ubicació la convocatòria de Palau-solità i Plegamans, es consolida com una de les trobades de ‘referencia’ en el mon del Country.\nSaludava amics dels dos Vallesos, del Barcelonès, del Baix Llobregat, d’Osona, del Bages,... i només com una estimació calculava en no menys de 300 el nombre de balladors quan començava a sonar la música.\nEl temps volia acompanyar-nos i alhora que marxaven els núvols, el vent anava atenuant la seva força, fins a convertir-se en una brisa molt agradable.\nEm centrava en recollir imatges de les balladores de Castellar del Vallès i Sentmenat, i no sense esforç aconseguia el ‘ premi gros ‘, la fotografia de les ‘ tres Maries’.\nQuan passades les 22,00 es tancava el primer tram de la ballada, ens acomiadàvem dels amics que instal•lats còmodament sota la porxada gaudien d’un excel•lent àpat, des del turó el castell il•luminat ho contemplava tot amb complaença.\nFelicitem als amics de l’Associació Country de Can Falguera.\nPublicado por MARIA JESUS en 2:11 1 comentario:\nBALLADA I FONDA, UN TASTET DE LA TROBADA COUNTRY A LA COLÒNIA ROSAL. BERGUEDÀ\nVeníem de Lles, població de la Cerdanya on tenim una bona amiga amb qui compartim també la passió pel country. El topònim d’origen iber té un significat descriptiu : abisme, precipici,.. i se’n troben evidències a la llengua basca – darrer vestigi de la Cultura preromana- en paraules com leze, leta, o les , amb els significats esmentats.\nSentíem musica country quan aturava el vehicle al costat de l’església de Sant Antoni ; a l’altre costat de la carretera tenia ocasió de saludar una munió d’amics del ;\nM’anticipo a demanar disculpes en cas d’oblit, i m’acullo al fet obvi que ‘ a la nit tots els gats son negres ‘.\nEm complia comprovar com a la a la vora del Llobregat han decidit trobar-se per ballar i gaudir, alguns dels millors ‘ pesos pesats ‘ del Country al nostre país.\nCompartíem amb ells una bona estona, refent-nos de la calor brutal d’aquest dissabte 20 d’agost.\nEns acomiadàvem quan els cridaven per sopar prop de les 22,00 hores; per davant la infinita foscor que envolta la C-16; un dels sentits etimològics del Llobregat és justament aquest ¡ llòbrec, fosc,.. també l’autopista de peatge – la més cara de Catalunya – està totalment a les fosques, i únicament comencen a sovintejar les llums quan som a Terrassa.\nAixò no és una mostra de l’abandó manifest de la Catalunya interior, oi ?.\nAh!, la darrera imatge era l’església de Sant Antoni de Pàdua del Rosal, i us afegim els Goigs.\nEls anticipava el títol als Amics del Country d’ Òdena; me’l suggeria la quantitat i la qualitat de les persones – majoritàriament de gènere femení - que s’havien congregat atenen l’habitual convocatòria de ‘ ballada a la fresca’, que en aquesta ocasió estaria absent passades les 22,00 hores.\nLa puntualitat és una virtut catalana – que els anglesos aprendrien dels catalans en el període en que presumptament ens ajudaven contra els Borbons – i que es pràctica escrupolosament a Òdena; a les 19,00 començava la ballada.\nAl llarg de la tarda / nit hi hauria temps per a tothom :\nPer als virtuosos.\nPels que no en son tant :\nTenia ocasió de saludar als amics de Berga.\nI, sense voler deixar-me a ningú, als del Vallès, Penedès, Bages, Anoia,....\nFins al darrer moment, en que sonava allò de ‘ vamos a la cama ,.... ‘, es feia evident com n’estaven d’assedegats de country, tots ens que ens havíem desplaçat fins al Castell de Guix.\nEns acomiadàvem agraint la seva gentilesa als Amics del Country d’Òdena; per davant com a conseqüència dels talls del Bruc, teníem un trajecte alternatiu un xic complicat : la C37z fins la rotonda de Castellfollit del Boix on agafaríem la ‘nova’ C37 fins a Sant Salvador de Guardiola, i des d’allà passant per Salelles fins a Manresa on gaudiríem fugaçment de la visió de il•luminada de la seva zona monumental; la resta del camí fins a Terrassa pel Toni i la Elisabeth, i a Castellar del Vallès per l’Antonio i la Maria Jesús – que avui fa el sant - , ja era quasi bufar i fer ampolles.\nAh!, felicitats a totes les Maries i ‘ Marianos’.\nPublicado por MARIA JESUS en 1:38 No hay comentarios:\nPublicado por MARIA JESUS en 2:27 No hay comentarios:


Sant Feliu On Line - Xarxa Municipal d'Alfabetització Digital: Analitzem tres plataformes de blocs i publicació de continguts\nAnalitzem tres plataformes de blocs i publicació de continguts\nL'arribada de les primeres plataformes per a la publicació domèstica de continguts en Internet fa ja deu anys va suposar una revolució tant en la comunicació popular com en els sistemes que s'empraven per llançar una matèria a la Xarxa. La facilitat d'ús i simplicitat d'aquests nous programes els van convertir en un dels fenòmens mes importants de la història de l'era digital.\nPer adaptar-se a la publicació ràpida de continguts que impera en l'era 2.0, han sorgit una sèrie de plataformes que permeten publicar i compartir tot tipus de contingut multimèdia de forma senzilla i sense necessitat de tenir coneixements informàtics ni de comptar amb un allotjament web propi. Aquestes plataformes són gratuïtes i estan enfocades a la compartició, ja sigui de continguts propis o de tercers.\nLes plataformes seleccionades són: Tumblr,Posterous i WordPress.\nEdició de textos: WordPress\nPublicació de continguts multimèdia: Tumblr\nDifusió en altres plataformes: Posterous\nFuncionalitats avançades: WordPress\nCaracterístiques de xarxa social: Tumblr\nParticularitats de cadascun:\nTumblr és una plataforma orientada a la publicació ràpida de continguts. Per tant, no compta amb moltes de les funcionalitats bàsiques d'altres plataformes, com un sistema de comentaris. No obstant això, els usuaris registrats en Tumblr sí disposen de característiques socials per marcar com a favorits certes entrades, difondre el contingut o convertir-se en seguidor de les actualitzacions del blog.\nPosterous és la plataforma més completa per a la difusió del contingut en altres plataformes, xarxes socials i serveis on line. Els seus usuaris poden utilitzar-la com a concentrador de la seva activitat creativa en Internet sense necessitat d'haver de tornar a publicar el post de forma manual en altres serveis o divulgar-ho per les seves xarxes socials preferides.\nWordPress té l'avantatge de ser un dels gestors de continguts més robusts i utilitzats d'Internet, la qual cosa permet que el seu ús sigui conegut prèviament per molts usuaris. No obstant això, per a una personalització completa de l'espai d'allotjament de Wordpress.com és necessari recórrer a actualitzacions de pagament i a l'assessorament d'un usuari avançat.\nPublicado por Punt TIC del Palau Falguera . 16:06 Categoria: Curiositats digitals, Telecentre dia a dia


Primària - llengua catalana i literatura\nRecursos3r cicleLlengua catalana i lit.\nVa de llibres\tVa de llibres ens ofereix lectures i activitats engrescadores.\tLlegiu-ne més...\tLectures en llengua catalana\tGuies i activitats de lectura de 10 llibres per impulsar l'hàbit lector [+]\nLlegiu-ne més...\tParlem de poesia\tWebquest adreçada a infants de tercer cicle de primària per treballar la poesia.\nLlegiu-ne més...\tJuguem amb les paraules\tWebquest adreçada al tercer cicle de primària per treballar la lectura creativa.\nLlegiu-ne més...\tM'expliques un conte?\tWebquest per conèixer els contes tradicionals que formen part de la cultura catalana i la seva transmissió oral.\nLlegiu-ne més...\tEntrena't per llegir\t"Divuit unitats amb activitats de lectura eficaç". Les activitats estan distribuïdes en 3 classes de dificultat. Per al 2n cicle: "Marató".\tLlegiu-ne més...\tCiència ficció\tWebquest creada per na Marga Sureda, de l'escola Mata de Jonc. Es treballen aspectes de diferents àrees, literatura, cinema, ciència i ficció,...\tEtiquetat sota\nLlegiu-ne més...\tLa frase\tQuadern Virtual dedicat a la frase, els tipus de frases i els elements que les formen.\tEtiquetat sota\nLlegiu-ne més...\tLocucions i frases fetes\tExercicis en llengua catalana per treballar les locucions i les frases fetes.\nLlegiu-ne més...\tConjuguem els verbs\tMud per a la conjugació dels verbs en llengua catalana.\tLlegiu-ne més...\tMés...\nAu llegim\tUn volt poètic\tLes paraules sinònimes\tEl Còmic\tClassificació de paraules\tEl recital de poesia\tTàrik de la gran caravana\tLa guía fantàstica\tLa colla dels deus\tMarduix\tL'extraordinària píndola rosa\tLa Laia i el vent.\tLa biblioteca dels llibres buits.\tEl meu nom es Stilton, Geronimo Stilton\tTipologies Textuals\tComptem síl·labes\tUi! dues vocals juntes. El diftong\tUn so, dues lletres. El dígraf\tLectura eficaç\tLa web de les rondalles\t<< Inici < Anterior 1 2 Següent > Final >>\tPàgina 1 de 2